OpenLLM-France/wikimedia huggingface dataset:
# Dominique Jackson

Dominique Brebner (Scarborough, Trinitat i Tobago, 1964/1965), coneguda professionalment com a Dominique Jackson i Tyra Allure Ross, és una actriu, escriptora, model i personalitat de televisió transgènere estatunidenca i de Trinitat i Tobago. Com a actriu, és coneguda pel seu paper principal d'Elektra Abundance a la sèrie de televisió Pose. Com a model, ha aparegut a Vogue España.

## Filmografia
### Cinema

| Any | Títol | Paper | Notes |
| 2009 | Christopher Street: The Series | Especialista de salut | Debut al cinema |
| 2015 | MY TRUTH, MY STORY: A Caribbean LGBTQ+ Oral History Project | Ella mateixa | Documental |
| 2020 | Chick Fight | Noami | |
| Sense data | Visible: The LGBTQ Caribbean Diaspora | Ella mateixa | Documental |

### Televisió

| Any | Títol | Paper | Notes |
| 2015 | Call Me | Nicolette | Episodis desconeguts |
| 2016 | Strut | Herself | 6 episodis |
| 2018-actualitat | Pose | Elektra Abundance | Repartiment |
| 2020 | Legendary | (Guest Judge) | 1 episodi |
| 2021 | American Gods | Ms. World | Tercera temporada |

## Bibliografia

* The Transsexual from Tobago (Revised) (2013)

## Referències

* ↑ «Dominique Jackson Talks about Abundance». [Consulta: 24 juny 2018].
* ↑ Brabaw, Kasandra «'Pose' Star Dominique Jackson On What It Was Like To Grow Up Trans». Refinery29, 04-06-2018 [Consulta: 24 juny 2018].
* ↑ «'My Trans Identity Shouldn't Affect Me,' Says Dominique Jackson On Not Being Cast, Health Care and Hate Crimes». Playbill [Consulta: 24 juny 2018].
* ↑ Patton, Rebecca «Is The House of Abundance on 'Pose' Real? Elektra & Her Children Feel So Realistic». Bustle, 15-06-2018 [Consulta: 24 juny 2018].

## Enllaços externs

* Caribbean Equality Project's My Truth, My Story - Dominique Jackson (anglès)
# Down by Law (grup)

Down by Law és un grup estatunidenc de punk rock format als voltants de 1990. El primer álbum va ser gravat per Dave Smalley, procedent de Dag Nasty, junt amb els integrants de Chemical People. Al llarg dels anys el grup ha patit diferents canvis.

## Membres

* Dave Smalley - Cantant, guitarra
* Sam Williams - Guitarra
* Milo Todesco - Bateria
* Keith Davies - Baix

## Discografia

* Down By Law (1991)
* Blue (1993)
* Punkrockacademyfightsong (1994)
* All Scratched Up (1996)
* Last of the Sharpshooters (1997)
* Fly the Flag (1999)
* Punkrockdays: The Best Of DBL (2002)
* Windwardtidesandwaywardsails (2003)
* Champions At Heart (2012)
* Revolution Time EP (2013)
* Equators (2015)
* All In (2018)
* Redoubt EP (2018)
* Quick Hits: Live in the Studio (2019)
* Buried Alive / Rip It Off (2020)
* Lonely Town (2021)

## Recopilatoris

* Atticus: Dragging The Lake II
* Punk Vs. Emo
* World Still Won't Listen: Tribute To The Smiths
* Down By Law Vs. Gigantor
* Terror Firmer
* Radio Asylum Vol. 1
* Go-Kart Vs. The Corporate Giant Vol. 2
* Short Music For Short People
* Five Years On The Streets
* Punk-O-Rama Vol. 3
* Before You Were Punk
* Godmoney
* Punk-O-Rama Vol. 2
* Keep The Beat
* Punk-O-Rama Vol. 1
* Chairman Of The Bored: A Tribute To Frank Sinatra
* More Songs About Anger, Fear, Sex & Death
* Digital Snow
* The Big One

## Enllaços externs

* www.downbylaw.com (anglès)
# Diaphus pallidus

Diaphus pallidus és una espècie de peix de la família dels mictòfids i de l'ordre dels mictofiformes.

## Hàbitat

És un peix marí i d'aigües profundes que viu fins als 310 m de fondària.

## Distribució geogràfica

Es troba al Golf d'Aden.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dravosburg

Dravosburg és una població dels Estats Units a l'estat de Pennsilvània. Segons el cens del 2000 tenia 2.015 habitants.

## Demografia

Segons el cens del 2000, Dravosburg tenia 2.015 habitants, 948 habitatges, i 563 famílies. La densitat de població era de 762,7 habitants per quilòmetre quadrat.
Dels 948 habitatges en un 22,6% hi vivien nens de menys de 18 anys, en un 47% hi vivien parelles casades, en un 9,6% dones solteres, i en un 40,6% no eren unitats familiars. En el 36,8% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,77.
Per edats la població es repartia de la següent manera: un 18,5% tenia menys de 18 anys, un 7,2% entre 18 i 24, un 28% entre 25 i 44, un 26,6% de 45 a 60 i un 19,7% 65 anys o més.
L'edat mediana era de 42 anys. Per cada 100 dones de 18 o més anys hi havia 83,3 homes.
La renda mediana per habitatge era de 30.461 $ i la renda mediana per família de 39.663 $. Els homes tenien una renda mediana de 30.435 $ mentre que les dones 22.232 $. La renda per capita de la població era de 17.264 $. Entorn del 7,5% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dravosburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Dravosburg». American Fact Finder. Oficina del Cens dels Estats Units, 12-01-2010.
# Dravita

La dravita és un mineral de la classe dels ciclosilicats, i dins d'aquesta pertany a l'anomenat grup de la turmalina. Va ser descoberta l'any 1883 a Eslovènia, i anomenada així per trobar-se abundant prop del riu Drava (Àustria i Eslovènia).
Sinònims poc usats són: coronita, gouverneurita o turmalina-magnèsica.

## Característiques químiques

És un ciclosilicat hidroxilat de sodi, magnesi, alumini, amb borosilicat, sent l'equivalent hidroxilat de la fluor-dravita, un altre mineral també del grup de les turmalines.
Forma dues sèries de solució sòlida, una de elles amb l'Elbaïta (Na(Al$_{1.5}$Li$_{1.5}$)Al₆(BO₃)₃Si₆O$_{18}$(OH)₄), en la qual la substitució gradual del magnesi per liti va donant els diferents minerals de la sèrie. Una segona sèrie és la que forma amb l'afrisita (Na(Fe$^{2+}$)₃Al₆(BO₃)₃Si₆O$_{18}$(OH)₄), en la qual es va substituint el magnesi per ferro. També s'han descrit sèries amb l'uvita i amb la buergerita.
A més dels elements de la seva fórmula, sol portar com a impureses: ferro, manganès, titani, calci, crom, vanadi, potassi i fluor.

## Formació i jaciments

És un mineral que pot trobar-se en roques calcàries cristal·lines o dolomies metamorfosades per magnesi, o bé en roques ígnies màfiques; en rares ocasions s'ha trobat en pegmatites o a l'interior autogènic de roques sedimentàries.
Sol trobar-se associat a altres minerals com: quars, calcita, dolomita, epidota, microclina, albita, moscovita, fluorita o titanita.
A Catalunya s'ha descrit al Cap de Creus (Cadaqués), en un ambient de metamorfisme.

## Usos

Per les seves propietats piezoelèctriques s'empra per a la fabricació de calibradors de pressió.

## Referències

* ↑ «Dravite» (en anglès). Mindat. [Consulta: 7 novembre 2015].
* ↑ «Mineral Location Search». [Consulta: 21 juny 2017].
* Dravita Arxivat 2016-08-24 a Wayback Machine., uned.es.
* Dravita, mindat.org.
* Dravita, webmineral.com.
* Manual de dravita, Mineral Data Publishing.
# Drawpile

Drawpile o DrawPile és un programari lliure de mapa de bits pensat per a dibuixar en línia. El seu format de gravació per defecte és multicapa, l'OpenRaster (.ora). Està capacitat per a gravar i reproduir sessions de dibuix. Bàsicament, DrawPile registra totes les accions i permet reproduir-les.
El codi està sota la llicència MIT. El contingut de la pàgina web (text i il·lustracions) està sota la llicència Creative Commons Attribution-ShareAlike 4.0. L'aplicació fou creada per Calle Laakkonen com a programari de codi obert sota llicència GPL3.

## Característiques

* Multiplataforma, disponible per a Windows, MacOs i Linux.
* Capacitat de treball en línia i de manera col·laborativa.
* Multicapa, el seu format de gravació per defecte és l'OpenRaster.
* Permet gravar les sessions en vídeo o fer seqüències d'imatges, format .PNG.
* En les gravacions es poden filtrar esdeveniments o la manca d'aquests.
* Funcions limitades d'animació.
* Capacitat de restringir el treball de l'usuari per capa o restringir funcions com carregar imatges.
* Diverses capacitats de restriccions i bloqueig a l'usuari, per possible vandalisme.
* Accés per contrasenya.
* Possibilitat de protegir amb contrasenya les sessions.

## Vegeu també

* SVG-edit

## Enllaços externs

* Lloc web de Drawpile (anglès)
* Drawpile a GitHub (anglès)

## Referències

* 1 2 «DrawPile, free collaborative drawing app, gains momentum | Libre Graphics World». Arxivat de l'original el 2020-11-11. [Consulta: 6 setembre 2020].
* ↑ «drawpile/website», 23-03-2020. [Consulta: 6 setembre 2020].
* ↑ «MaurycyLiebner/enve», 04-09-2020. [Consulta: 4 setembre 2020].
* ↑ «DrawPile | Programa de dibujo colaborativo». [Consulta: 7 setembre 2020].
# Donzell llancer

El donzell llancer (Coenagrion hastulatum) és una espècie d'odonat zigòpter de la família Coenagrionidae. L'espècie està molt estesa i és comuna al nord d'Euràsia, però es limita a llocs elevats o pantans cap a l'oest i el sud. A la Gran Bretanya, és limitat a uns quants petits llacs a Escòcia. És present a Catalunya.
Fa 31-33 mil·límetres de llargada. La part específica del nom científic, hastulatum, del llatí hastula (petita llança), es deu a la marca distintiva que té en el segon segment de l'abdomen que s'assembla a una llança.

## Galeria

* Coenagrion hastulatum mascle
* Coenagrion hastulatum femella

## Referències

* ↑ «Cercaterm | TERMCAT». [Consulta: 3 desembre 2021].
* ↑ «Northern Damselfly». British Dragonfly Society. [Consulta: 27 maig 2011].
* ↑ «Oxygastra - Espècies». [Consulta: 3 desembre 2021].
* ↑ «speerwaterjuffer» (en dutch). Libellennet. [Consulta: 14 octubre 2010].
* ↑ Costantino D'Antonio and Francesca Vegliante. «Derivatio nominis libellularum europæarum» (en italià). [Consulta: 3 agost 2010].

## Enllaços externs

* Oxygastra. Grup d'estudi dels odonats de Catalunya. http://www.oxygastra.org/fotos1esp.php?especie=Coenagrion%20hastulatum&localitzacio=Catalunya&familia=Coenagrionidae
* Biodiversidad Virtual. http://www.biodiversidadvirtual.org/insectarium/Coenagrion-hastulatum-%28Charpentier-1825%29-cat4373.html
# Donzell de ferradura

El donzell de ferradura (Coenagrion puella) és una espècie d'odonat zigòpter present a la major part d'Europa, incloent-hi Catalunya. Es caracteritza per la seva coloració blava i negra.

## Morfologia
### Mascles

Els mascles adults tenen el cap i el tòrax de color blau i negre. Tenen l'abdomen blau cel amb dibuixos amb taques negres. En el segon segment de l'abdomen té una taca negra en forma d'U, separada de la banda negra terminal estreta del segment; això el diferencia del donzell del ratpenat (Coenagrion pulchellum), que sí que té unida la banda negra estreta terminal del segment.

### Femelles

Les femelles tenen el cap i el tòrax similar al dels mascles, però amb coloració verda brillant que substitueix la coloració blava. Els segments abdominals són en gran part de coloració negra, amb taques pàl·lides estretes en la unió entre cada segment.

### Nimfes

Les nimfes es desenvolupen en un any (dos al nord); s'alimenten de petits invertebrats que capturem entre la vegetació submergida.

## Comportament

Els adults madurs són vists freqüentment aparellant-se i ponent ous. Normalment es queden entre la vegetació que hi ha al voltant de la bassa o llac on volen de maig a setembre.

## Galeria

* Immadur
* Juvenil
* Mascle adult jove
* Femella acabada d'emergir
* Recentment emergit amb exúvia
* Aparellament, femella forma verda
* Aparellament, femella forma verda
* Posant ous
* Posant ous
* Aparellament

## Referències

* ↑ «Cercaterm | TERMCAT». [Consulta: 3 desembre 2021].
* ↑ «Oxygastra - Espècies». [Consulta: 3 desembre 2021].
* ↑ «British Dragonfly Society» (en anglès britànic). [Consulta: 3 desembre 2021].

## Enllaços externs

* Coenagrion puella - Azure damselfly
* Azure damselfly (Coenagrion puella)
* Oxygastra. Grup d'estudi dels odonats de Catalunya. http://www.oxygastra.org/fotos1esp.php?especie=Coenagrion%20puella&localitzacio=Catalunya&familia=Coenagrionidae
* Biodiversidad Virtual. http://www.biodiversidadvirtual.org/insectarium/Coenagrion-puella-%28Linnaeus-1758%29-cat4376.html
# Dingier

Dingier (pronunciat Dung-yeh) és una serralada de muntanyes a Meghalaya, Índia. La muntanya més alta mesura a l'entorn de 2.000 metres. El nom d'aquestes muntanyes deriva de l'arbre mític Dung tree que segons una llegenda khasi creixia en aquest lloc antigament i arribava al cel; la faula diu que l'arbre fou destruït per Déu per castigar la impietat dels homes que havien tractat d'envair el cel pujant per les seves branques.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Dingir

Dingir (𒀭; en sumeri romanitzat: DIĜIR, Dinguir) és el terme que tradueix, en la llengua sumèria, la paraula déu o dea. El seu senyal cuneïforme se sol emprar com a determinant per a noms religiosos i conceptes relacionats; quan no es pronuncia es transcriu com una "D", com ara $^D$Inana.
El símbol cuneïforme era originàriament un ideograma per a la paraula sumèria am ('cel' o 'firmament'); el seu ús s'estengué a un logograma per a la paraula dingir ('déu' o 'dea') i la suprema deïtat del panteó sumeri, Am, i un fonograma per a la síl·laba /an/. L'accadi va assumir tots aquests usos i hi afegí una lectura logogràfica per a l'"ilum" nadiu i per a una lectura sil·làbica de /il/. En l'ortografia hitita, el valor sil·làbic del senyal era només /an/.
El concepte de "divinitat" en sumeri s'associa íntimament amb el cel, com palesa el fet que el signe cuneïforme s'utilitze com a ideograma per a "cel", i que la seua forma originària és la imatge d'una estrela. L'associació originària de "divinitat" es fa també amb hierofanies "brillants" en el cel.

## Referències

* ↑ Hayes, 2000.
* ↑ Edzard, 2003.

## Bibliografia

* Hayes, John L. A Manual of Sumerian Grammar and Texts. Malibu: Undena Publications, 2000 (Aids and Research Tools in Ancient Near Eastern Studies). ISBN 978-0890031971.
* Edzard, Dietz Otto. Sumerian Grammar. Atlanta: Society of Biblical Literature, 2003 (Handbook of Oriental Studies). ISBN 978-1589832527.

## Vegeu també

* Mitologia sumèria
# Distribució khi

En teoria i estadística de probabilitats, la distribució khi és una distribució de probabilitat contínua. És la distribució de l'arrel quadrada positiva de la suma de quadrats d'un conjunt de variables aleatòries independents cadascuna seguint una distribució normal estàndard, o equivalent, la distribució de la distància euclidiana de les variables aleatòries des de l'origen. Per tant, es relaciona amb la distribució khi quadrat descrivint la distribució de les arrels quadrades positives d'una variable que obeeix a una distribució khi quadrat.
Si $Z_{1},\ldots ,Z_{k}$ són $k$ variables aleatòries independents, distribuïdes normalment amb mitjana 0 i desviació estàndard 1, aleshores l'estadística
$Y={\sqrt {\sum _{i=1}^{k}Z_{i}^{2}}}$
es distribueix segons la distribució de khi. La distribució de khi té un paràmetre, $k$, que especifica el nombre de graus de llibertat (és a dir, el nombre de variables aleatòries $Z_{i}$).
Els exemples més coneguts són la distribució de Rayleigh (distribució de khi amb dos graus de llibertat) i la distribució de Maxwell-Boltzmann de les velocitats moleculars en un gas ideal (distribució de khi amb tres graus de llibertat).

## Definicions
### Funció de densitat de probabilitat

La funció de densitat de probabilitat (pdf) de la distribució khi és
$f(x;k)={\begin{cases}{\dfrac {x^{k-1}e^{-x^{2}/2}}{2^{k/2-1}\Gamma \left({\frac {k}{2}}\right)}},&x\geq 0;\\0,&{\text{altrament}}.\end{cases}}$
on $\Gamma (z)$ és la funció gamma.

### Funció de distribució acumulada

La funció de distribució acumulada ve donada per:
$F(x;k)=P(k/2,x^{2}/2)\,$
on P(k,x) és la funció gamma regularitzada.

## Referències

* ↑ «15.8 - Chi-Square Distributions | STAT 414» (en anglès). https://online.stat.psu.edu.+[Consulta: 1r juliol 2023].
* ↑ «1.3.6.6.6. Chi-Square Distribution» (en anglès). https://www.itl.nist.gov.+[Consulta: 1r juliol 2023].
* ↑ Weisstein, Eric W. «Chi Distribution» (en anglès). https://mathworld.wolfram.com.+[Consulta: 1r juliol 2023].
* ↑ «Chi-square distribution | Mean, variance, proofs, exercises» (en anglès). https://www.statlect.com.+[Consulta: 1r juliol 2023].
# Earl Old Person

Earl Old Person (Montana, 1929 - 13 octubre 2021) ha estat el cap dels blackfoots de Montana des del 1978, així com líder espiritual del seu poble.
Ha discutit nombrosos tractats amb el govern dels EUA i també ha discutit amb el del Canadà per defensar els drets de la seva gent. També ha construït nombrosos equipaments educatius a la reserva.
# Dècada del 120 aC
## Personatges destacats

* Cleòpatra III, reina d'Egipte (127 aC-115 aC)
* Alexandre II Zabinas, rei selèucida (126 aC-122 aC)
* Demetri II Nicàtor, rei selèucida (145 aC-138 aC/129 aC-126 aC)
* Antíoc VIII Grypos, rei selèucida (125 aC-96 aC)
* Mitridates VI Eupator, rei del Pont (121 aC-63 aC)
* Marc Emili Escaure (163 aC-88 aC), magistrat romà
* Gai Papiri Carbó (164 aC-119 aC), magistrat romà
# Dècada del 1190 aC

Entre 1200 aC i 1190 aC, el Mediterrani oriental es veié sotmès a les invasions dels pobles de la mar.

## Esdeveniments

* 1197 aC Inici del primer període (1197 aC - 982 aC) segons el concepte de Shao Yong del Yijing i la història.
* 1194 aC- Començament de la llegendària Guerra de Troia.
* 1192 aC - Wu Ding rei de la dinastia Shang mor.
* 1191 aC - Menesteu, llegendari rei d'Atenes, mor durant la Guerra de Troia després d'un regnat de 23 anys i és succeït pel seu nebot Demofont, fill de Teseu. Altres relats situen la seva mort una dècada més tard, poc després de la Guerra de Troia (vegeu 1180 aC).

## Personatges destacats

* Amenmesse, faraó de la Dinastia XIX d'Egipte (1202 aC -1199 aC)
# Edenderry

Edenderry (en gaèlic irlandès Éadan Doire o "cim del turó del bosc de roures") és una vila d'Irlanda, al comtat d'Offaly, a la província de Leinster. Es troba a la vora de les fronteres dels comtats de Kildare, Meath i Westmeath. El Gran Canal corre al sud d'Edenderry, travessant el pantà d'Allen, i hi ha un esperó curt al centre de la ciutat.

## Demografia

La població d'Edenderry (i voltants) ha crescut un 53,9% de 1996 a 2006:
* 1996 ... 3,825
* 2002 ... 4,559
* 2006 ... 5,888

## Història

En el segle xvi tenia el nom de Coolestown, per la família de Cooley o Cowley que hi tenia el castell, defensat el 1599 contra la revolta del comte de Tyrone. Aquest passà per matrimoni de la família Blundell i fou saquejat el 1691 per l'exèrcit de Jaume II.
La terra dels Blundell passà al Marquès de Downshire qui va revocar la primera oposició de les germanes Blundell a l'establiment d'una branca de Gran Canal a Edenderry i pagar £692 de les despeses del projecte, que fou completat el 1802.
Pel 1716 hi va prosperar la manufactura de draps de llana fomentada pels quàquers i on hi treballaren 1.000 persones. Pel 1911 la vila havia augmentat a 2.204 habitants. Altres indústries incloïen la fàbrica fustera de Daniel Alesbury, d'on sortiria el primer cotxe manufacturat a Irlanda, l'Alesbury, el 1907.

## Referències

* ↑ P.W. Joyce. EP Publishing. Irish Place Names, 1972.
* ↑ «Demographic context». Offaly County Council Development Plan 2009 - 2015. Arxivat de l'original el 2009-02-07. [Consulta: 20 maig 2013].
* ↑ Lewis's Topographical Dictionary of Ireland, 1837.
* ↑ Mairead Evans & Therese Abbott. Edenderry Historical Society. Safe Harbour, Grand Canal at Edenderry.
* ↑ Michael Murphy. Offaly County Council. Edenderry, A Leinster Town, 2004.

## Enllaços externs

* The Offaly Express Newspaper
* Edenderry Rugby Club
* Edenderry GAA Club Arxivat 2013-05-16 a Wayback Machine.
* Edenderry Swimming Pool
* Edenderry Soccer Club Arxivat 2010-02-25 a Wayback Machine.
# Duel a l'alba

Duel a l'alba (títol original en italià: Il grande duello) és una pel·lícula d'spaghetti western dirigida per Giancarlo Santi i estrenada el 1972. Ha estat doblada al català.

## Argument

Philip Wermeer és acusat d'haver matat Samson, el patriarca d'un clan poderós de Tucson. És perseguit pels seus tres fills que no vacil·len a enviar assassins a la seva recerca. Mentre aquest està en perill, sorgeix una tercera figura en la persona de Clayton, un xèrif misteriosament vingut a menys, que arriba per donar un cop de mà. Les seves raons continuen sent fosques però sembla voler obligar-lo a experimentar un procés en deguda forma de cara al clan Samson, al mateix temps que sembla l'únic que coneix la veritat sobre l'homicidi de l'ex-tirà...

## Repartiment

* Lee Van Cleef: el xèrif Clayton
* Horst Frank: David Saxon
* Peter O'Brien (Alberto Dentice): Philip Wermeer
* Jess Hahn: Big Horse, el conductor de la diligència
* Marc Mazza: Eli Saxon
* Klaus Grünberg: Adam Saxon

## Crítiques

Per a la revista Télé 7 jours, Duel a l'alba no és
| « | el millor dels westerns-espagueti però, en el gènere, una pel·lícula del tot honorable. | » |

## Referències

* ↑ «Duel a l'alba». Ésadir.cat. [Consulta: 27 setembre 2022].
* ↑ «Il grande duello» (en anglès). NYTimes.com. [Consulta: 27 setembre 2022].
* ↑ Télé 7 jours n° 1404, del 25 d'abril a l'1 de maig de 1987, pàg. 76